पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. नगर निगम के हाउस में सतरा-अठरा साल में पहली बार जैसा हंगामा हुआ, वैसा फिर न हो इसके इंतजाम किए जा रहे हैं। हाथापाई और दर्शक दीर्घा से बोतल फेंकने वालों पर नजर रखने के लिए सीसीटीवी कैमरे लगाए जा रहे हैं। हाउस के भीतर चार और बाहर तीन सीसीटीवी कैमरे लगाए जाएंगे।
निगम बिल्डिंग के एंट्री और एग्जिट गेट पर भी दो सीसीटीवी कैमरे लगेंगे। नगर निगम में पब्लिक का आना-जाना लगा रहता है, लेकिन निगम बिल्डिंग में चार महीने से सिक्योरिटी गार्ड भी नहीं है। रात को चौकीदार ही बिल्डिंग की रखवाली करते हैं। ऐसी हालत में दिन के समय भी बगैर सिक्योरिटी वाली इस बिल्डिंग के अंदर कोई भी दाखिल हो सकता है।
पुलिस ने मांगा रिकॉर्ड, तो बनी प्रपोजल: 24 मई को हाउस मीटिंग में पार्षदों में हाथापाई हुई थी और पानी की बोतल भी फेंकी गई थी। इसकी शिकायत सेक्टर-17 थाने पहुंची थी। इसके 14 दिन बाद थाना पुलिस ने मेयर सुभाष चावला को लेटर लिखकर हाउस में हुई हाथापाई संबंधी सीसीटीवी फुटेज मांगा था। इसके बाद ही निगम हाउस के अंदर और बाहर सीसीटीवी कैमरे लगाने की प्रपोजल बनी। जून में होने वाली हाउस की मीटिंग से पहले सीसीटीवी कैमरे लगाने का प्रस्ताव है।
9 सीसीटीवी कैमरे लगेंगे
नगर निगम के सुपरिंटेंडिंग इंजीनियर मुकेश आनंद का कहना है कि बिल्डिंग में 9 सीसीटीवी कैमरे लगेंगे। इनमें चार हाउस के भीतर, तीन बाहर और दो एंट्री और एक्जिट पर लगाए जाएंगे। निगम हाउस में चार कैमरे लगेंगे। इनमें एक-एक काउंसलर्स, दर्शक दीर्घा, प्रेस गैलरी और ऑफिसरों पर फोकस करेंगे। यानी पूरा हाउस कैमरों से कवर हो जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn